NaiveNeuron/SloPal huggingface dataset:
Vašečka, Richard, poslanec NR SR (2014-01-30):
Ďakujem za slovo. Nedávno som čítal knihu, v ktorej sa opisovala analýza istého diplomatického textu ľuďmi, ktorí tak obrazne vedia čítať medzi riadkami, čo vlastne ten diplomat povedal. A zhrnutie celej tej reči bolo, že povedal veľmi peknými uhladenými slovami: „Alebo nám to dáte dobrovoľne, alebo to z vás vymlátime.“ Myslím si, že odborníci na takúto komunikáciu budú mať čo robiť aj s prejavom pána predsedu. Ale myslím, že nebola zameraná pre týchto odborníkov, ale pre voličov. Tak okrem toho, že sme sa dozvedeli na tejto schôdzi, že máte záujem o voličov pána Kotlebu, tak sme sa dozvedeli na základe útoku na pána Simona, že máte záujem aj o nacionalistických voličov, poťažmo voličov SNS. A ďalšia vec. Ak sa niekto ozve, tak veľmi ľahko ho môžeme prešikovať na druhý koniec republiky, aby videl, že neradno sa vzpínať. Všetky tie tajné zákutia asi budú vedieť rozlíšiť len odborníci, ale je mi veľmi ľúto, že takýmto spôsobom predseda tejto Národnej rady vstupuje do diskusie.
Zmajkovičová, Renáta, podpredsedníčka NR SR (2013-10-18):
Pani poslankyňa Mezenská.
Hrnčiar, Andrej, podpredseda NR SR (2019-09-24):
Pán poslanec Pčolinský, jedna faktická poznámka.
P. Hrušovský, predseda NR SR: (2003-12-16):
(Hlasovanie.) 116 prítomných, 108 za návrh, 7 sa zdržalo, 1 nehlasoval. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o omamných látkach, psychotropných látkach a prípravkoch. Pýtam sa pánov poslancov, či sa chce niekto prihlásiť do rozpravy k prerokúvanému vládnemu návrhu zákona. Konštatujem, že nie. Preto vyhlasujem rozpravu o tomto bode programu za skončenú. Prosím pána spoločného spravodajcu, aby vyjadril stanovisko gestorského výboru k hlasovaniu o návrhu zákona ako o celku so schválenými pozmeňujúcimi  a doplňujúcimi návrhmi. P. Biroš, poslanec: Pán predseda, gestorský výbor odporúča schváliť návrh zákona ako celok.
Bittó Cigániková, Jana, poslankyňa NR SR (2020-12-08):
Ďakujem. Áno, pán kolega, budem teda len reagovať. Je to tak. My sme takisto hlasovali za, za túto stabilizáciu s tým, že teda zdôraznila som aj na zdravotníckom výbore, že súčasťou musí byť dlhová brzda nemocníc, sieťové riadenie nemocníc, stratifikácia, DRG, spolupráca s Asociáciou štátnych nemocníc, Asociáciou nemocníc Slovenska a tak ďalej a tak ďalej. Ja som to tam menovala. To kvôli tomu, aby sa nám nestalo, že potom vlastne, by vlastne doplatili iba zamestnanci nemocnice. My potrebujeme robiť tie systémové kroky a veľmi som ocenila, že pán minister tým, že dal do toho dokumentu dlhovú brzdu nemocníc, sa v podstate zaviazal robiť tie systémové kroky, preto nemáme dôvod to nepodporiť, naopak, s radosťou to podporíme, držíme mu palce pri tom, aby sa mu to podarilo.
R. Chmel, minister kultúry SR: (2004-06-29):
Problematika ochrany kultúrneho dedičstva Slovenskej republiky je obsiahnutá v rámci právneho poriadku Slovenskej republiky v právnych predpisoch, ktoré upravujú nakladanie s jednotlivými kategóriami kultúrnych predmetov, je to napr. zákon o múzeách a galériách a o ochrane predmetov múzejnej hodnoty a galerijnej hodnoty, zákon o ochrane pamiatkového fondu alebo zákon o knižniciach. Tieto predpisy vo vzťahu k zahraničiu upravujú najmä podmienky vývozu kultúrnych predmetov. Z hľadiska medzinárodného práva je Slovenská republika viazaná Dohovorom o opatreniach na zákaz a zamedzenie nedovoleného dovozu, vývozu a prevodu vlastníctva kultúrnych predmetov a Dohovorom UNIDROID o ukradnutých alebo nezákonne vyvezených kultúrnych predmetov. Ako členský štát Európskej únie sa Slovenská republika stala súčasťou systému Spoločenstva na ochranu kultúrneho bohatstva členských štátov. Základom tohto systému je priamo aplikovateľné nariadenie Rady č. 3911/92 o vývoze kultúrneho tovaru a smernica Rady 93/7/EHS o navrátení predmetov kultúrnej hodnoty nezákonne vyvezených z územia členského štátu, ktorú sú členské štáty povinné prebrať do svojich vnútroštátnych úprav. Táto smernica bola do slovenského právneho poriadku prebraná zákonom č. 416/2002 Z. z. o navrátení nezákonne vyvezených predmetov, ktorý nadobudol účinnosť vstupom Slovenskej republiky do Európskej únie. Na základe tohto zákona ministerstvo kultúry plní úlohy vyplývajúce zo spolupráce s ostatnými členskými štátmi pri vyhľadávaní a navrátení nezákonne vyvezených kultúrnych predmetov. Vládny návrh zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov, vypracovalo ministerstvo kultúry na základe Plánu legislatívnych úloh vlády na rok 2004. Vypracovanie predloženého návrhu zákona je odôvodnené potrebou náležitej transpozície smerníc, ktoré menili a dopĺňali smernicu Rady 93/7/EHS o navrátení predmetov kultúrnej dohody nezákonne vyvezených z územia členského štátu. Predložený návrh zákona upresňuje podmienky začatia súdneho konania o navrátení nezákonne vyvezeného kultúrneho predmetu. Ďalej, upravuje povinnosť ministerstva kultúry informovať členské štáty Európskej únie o začatí súdneho konania. V porovnaní so súčasnou právnou normou návrh zákona v prílohe rozširuje a upresňuje jednotlivé kategórie kultúrnych predmetov, na ktoré sa zákon vzťahuje. S doplňujúcimi návrhmi, ktoré Výbor Národnej rady pre vzdelanie, vedu, šport a mládež, kultúru a médiá ako gestorský výbor odporúča v spoločnej správe schváliť, sa stotožňujeme. Vážené panie poslankyne, vážení páni poslanci, dovoľujem si vás požiadať o podporu predloženého návrhu zákona a o jeho schválenie. Ďakujem, pán podpredseda.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 91, proti 8, zdržalo sa 44. Konštatujem, že Národná rada sa uzniesla, že tento návrh zákona prerokuje v druhom čítaní.
Ďuriš Nicholsonová, Lucia, podpredsedníčka NR SR (2017-02-02):
Pán poslanec Budaj, nech sa páči, môžte reagovať na faktické poznámky.
Bašistová, Alena, poslankyňa NR SR (2019-05-16):
Ďakujem za slovo, vážený pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1459. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1547 z 25. apríla 2019 navrhujem, aby návrh zákona prerokovali: ústavnoprávny výbor, výbor pre financie a rozpočet a výbor pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Prosím, pán predsedajúci, otvorte všeobecnú rozpravu.
M. Číž, podpredseda NR SR: (2007-10-25):
Pán predseda výboru, včera sa úplne jasne dokázalo, že ste opäť zavádzali verejnosť. V európskych krajinách, vyspelých, neexistuje situácia, kde by bolo povinné zdravotné poistenie a kde by bolo možné, aby tam v tom systéme existovali ziskové súkromné zdravotné poisťovne. Preukázateľne, dnes mám overené ďalšie informácie. To, čo ste tu rozprávali, je buď neznalosť alebo úmyselné zavádzanie. Vaše vyjadrenia toho typu, že Smer nevie riadiť zdravotníctvo – a neviem kto – to znamená, logicky z toho vyplýva, že vy ho viete. Vy ste ukazovali, ako viete riadiť zdravotníctvo. Veď tak dopadli aj výsledky volieb. Pán predseda, viem, že ste ukazovali aj v Košiciach v rôznych privatizačných aférach, ktoré vás sprevádzali, to, ako vy viete spravovať zdravotníctvo. Poprosím, ja naozaj nevidím zmysel v takýchto diskusiách tohto typu a skúste naozaj využívať odbornosť. Ja rešpektujem aj pravicové videnie. K problému zdravotníctva sme pripravení korektne diskutovať a tieto nezmyselné kortešačky, s ktorými vystupujete a čisté ideologizmy, s tým sa diskutovať nedá. Je to škoda.
Bugár, Béla, podpredseda NR SR (2017-04-06):
(Povedané súbežne s rečníčkou.) Ale toto nie je procedurálny návrh!
K. Tóthová, poslankyňa: (2001-10-23):
Ďakujem. J. Migaš, predseda NR SR: Pán poslanec Brňák, procedurálny návrh. P. Brňák, poslanec: Ďakujem pekne, pán predseda. Ja sa domnievam, že zrejme by nemal byť problém v tom, že bude otvorená rozprava k tomuto bodu. Myslím si, že aj vo väzbe na krátku minulosť tohto parlamentu, keď sme o prednesených informáciách automaticky otvárali rozpravu bez toho, aby sme o tom dali hlasovať, že jednoducho máme sa o čo oprieť z hľadiska tohto postupu, aby táto rozprava bola aj bez samotného hlasovania. Ak si zalistujeme v pamäti, tak zistíme, že v priebehu krátkej minulosti bolo viacero takýchto bodov, keď bola prednesená informácia a automaticky bola otvorená rozprava. A myslím si, že vzhľadom na závažnosť posudzovanej témy nie je únosné, aby o tejto veci rozhodovala iba vláda Slovenskej republiky. Je to ústavne nevyvážené. Zvlášť pokiaľ ide aj o posudzovanie sporu,  či má ísť o prezidentskú zmluvu, ktorá by mala byť ratifikovaná parlamentom. To sú veľmi závažné veci aj z hľadiska budúcnosti. (Zaznel zvuk časomiery.) J. Migaš, predseda NR SR: Pán poslanec Jarjabek, procedurálny.
Hrnčiar, Andrej, podpredseda NR SR (2018-05-23):
Nech sa páči, pán poslanec Simon.
Grendel, Gábor, podpredseda NR SR (2021-11-09):
S reakciou na faktické poznámky pani poslankyňa Bittó Cigániková.
Pellegrini, Peter, predseda NR SR (2015-12-09):
Prezentujme sa a hlasujme o návrhu pána poslanca Galka nepokračovať v rokovaní. (Hlasovanie.) Prítomných 138 poslancov, za hlasovalo 58, proti bolo 77, zdržali sa 3 poslanci. Tento návrh sme neschválili.
Pčolinský, Peter, podpredseda NR SR (2022-12-01):
Áno, nech sa páči, ešte môžte.
P. Paška, predseda NR SR: (2009-11-04):
Pán poslanec Pavlis je spravodajcom.
Glváč, Martin, podpredseda NR SR (2016-05-24):
Ďakujem veľmi pekne. O vystúpenie v rozprave požiadala pani poslankyňa Jurinová. Nech sa páči.
Grendel, Gábor, poslanec NR SR (2024-02-27):
Ďakujem pekne za slovo, pán predsedajúci. Pani poslankyňa, chcel by som si vysvetliť jednu vec, ktorú možnože som niečo prepočul alebo zle som pochopil, tak len na objasnenie. Ak vás správne chápem, teraz ste v rozprave povedali, že ste sa rozprávali včera na ústavnoprávnom výbore s pánom ministrom, ktorý vám povedal, že on si tú, to skrátenie lehôt aj v prípade týchto násilných trestných činov všimol. Predtým keď ste na to upozornili tu v pléne vo februári, keď sa rokovalo o tejto novele, vtedy som mal pocit, že pán minister na vás reagoval, že si to nevšimol. Dobre rozumiem tomuto rozporu, že iná bola jeho reakcia vtedy vo februári v pléne a iná včera na ústavnoprávnom výbore, alebo som niečo zle pochopil nejaký detail a niečo mi ušlo? Toto iba keby ste mi mohli objasniť. Ďakujem.
M. Hort, podpredseda NR SR: (2007-12-05):
Pán poslanec, nech sa páči.
Petrák, Ľubomír, poslanec NR SR (2020-04-01):
Ďakujem pekne za slovo. Pán kolega Kamenický, stotožňujem sa s tým, čo ste povedali a myslím si, že je tu rad vecí, ktoré sa dajú podporiť. Na druhej strane ako chcel by som doplniť to, čo ste vy otvorili, a to je otázka vecí, ktoré boli zverejnené na stránke ministerstva 31. 3. o 13.03 hod., kde sa predstavoval ex korona a súhlasím s tým, že v tomto návrhu zákona vypadli veci, ako je vyššie zadlžovanie samospráv oproti tomu, čo bolo zverejnené. S tým, s tým nemáme problémy. Mali by sme problémy s vyšším zadlžovaním samospráv, ale aj v úvodnom slove pána ministra zaznelo, že výpadok dane z príjmov fyzických osôb ministerstvo predpokladá a že s týmto sa majú samosprávy vysporiadať kapitálovými výdavkami, ktoré môžu presunúť na bežné výdavky. Môžu na tieto veci použiť rezervný fond, ktorý je primárne určený na kapitálové výdavky a môžu na tieto účely čerpať úvery, z ktorých budú hradiť aj prevádzkové náklady obcí a miest v súvislosti so zvýšenými nákladmi v prípade korona vírusu. Tu ja si myslím, že je potrebné sa pri tomto pozastaviť a povedať, aké sú predstavy ministerstva smerom do budúcnosti, lebo toto môže mať fatálny dopad na hospodárenie všetkých samospráv, hlavne pri rozsahu originálnych kompetencií, ktoré dnes majú. Ja by som to v tejto chvíli možno povedal, že dobre. Na určité prechodné obdobie sme schopní podporiť tento návrh, ale očakávame od ministerstva financií, že príde s návrhmi, ktoré budú sanovať všetky problémy komplexne v celej šírke, lebo tie problémy reálne môžu, tie problémy reálne môžu nastať. Takže poprosím, ak sa dá, pán minister, že by ste v záverečnom slove na toto, na toto reagovali, lebo ten problém bude na stole.
Novotný, Viliam, poslanec NR SR (2015-06-24):
Veľmi citlivá téma, do ktorej sa pustil pán poslanec Mihál. Tiež na úvod hneď poviem, že nič nemám proti tomu, aby sme valorizovali vianočné dôchodky. Koniec koncov ani počas vlády Ivety Radičovej sa filozofie vianočných dôchodkov nedotklo a nič sa na nej nezmenilo. Ale to, o čom hovoril pán poslanec Mihál, by som rád podčiarkol, a to je skutočnosť, že, dámy a páni, možno sa to zle počúva, ale dôchodcovia nie sú najväčšou skupinou ľudí v tejto krajine, ktorí sú ohrození chudobou. Nemám teraz pred sebou, nevedel som to rýchlo nájsť, tie štatistické čísla, ale domácnosti, kde jeden dospelý žije s jedným dieťaťom alebo s dvoma deťmi, sú ohrozené chudobou v tridsiatich percentách. Domácnosti, kde dvaja dospelí vychovávajú dve alebo tri deti, sú ohrozené viac ako v dvadsiatich percentách. Ale domácnosti, kde žije jeden alebo dvaja dospelí, teda aj domácnosti dôchodcov, sú ohrozené chudobou len v ôsmich percentách. Takže, dámy a páni, ja rozumiem, že cieľovou skupinou strany SMER sú dôchodcovia, ale sociálny systém má pomáhať hlavne tým, ktorí tú pomoc skutočne potrebujú a nevedia si pomôcť sami. Ja si myslím, že omnoho viac by sme mali pomáhať povedzme rozvedenej zdravotnej sestre, ktorá poctivo vychováva svoje dve deti a manžel jej neplatí alimenty. Ona je ohrozená chudobou, ona je v tej skupine tridsiatich percent. Takže sú to veľmi nepríjemné čísla a zistenia, vyzerá to tak, ako keby niekto nechcel dopriať dôchodcom, znovu to zopakujem: Súhlasím s valorizáciou vianočného príspevku pre dôchodcov, ale mali by sme myslieť aj na pracujúcich chudobných a na rodiny s malými deťmi, ktoré sú viac ohrozené chudobou ako dôchodcovia.
Blaha, Ľuboš, poslanec NR SR (2015-07-02):
Ďakujem. Ja by som rád pripomenul kolegom, že zajtra o 8.00 hod. ráno bude európsky výbor spolu s finančným výborom zasadať o otázke Grécka. Budeme hovoriť s ministrom Kažimírom. Poprosím vás o dochvíľnosť, presne o 8.00 hod. začíname v miestnosti č. 30. Ďakujem.
Fico, Robert, poslanec NR SR (2020-09-24):
Pán predsedajúci, ďakujem pekne. Chcem požiadať v mene dvoch klubov, ale keďže platí nejaké pravidlo, v mene troch klubov, hneď po hlasovaní o zasadnutie poslaneckého grémia. Ako dôvod uvádzam, že o dvanástej hodine by mala začať mimoriadna schôdza Národnej rady a my chceme na grémiu pripomenúť, pretože sme boli informovaní dopredu o výsledku rokovania mimoriadnej schôdze už pred pár dňami, že táto mimoriadna schôdza je zvolávaná v súlade s ústavným zákonom, teda bod programu, ktorý má byť prerokovaný na mimoriadnej schôdzi, je bod programu, ktorý predkladáme na základe ústavného zákona o spolupráci Národnej rady a vlády. Vyvoláva to vážne ústavnoprávne konzekvencie, chcem vás na to upozorniť, najmä pána predsedu Národnej rady, pretože tento ústavný zákon predpokladá právne fikcie. Prosím, pozrite sa na to, lebo sa dostane do veľmi nepríjemných polôh, ak dnes neotvoríte schôdzu.
M. Dzurinda, predseda vlády SR: (2004-01-22):
Po prvé, írske predsedníctvo sa rozhodlo pre tzv. tichú diplomaciu. Vyslovene mi povedal, že nebude zvolávať žiadne formálne rokovania, ak by nejestvovala reálna šanca, že keď to otvoríme, tak to aj uzavrieme. Povedal, že si veľmi dobre uvedomuje, že najbližší rok čaká Európsku úniu viacero vážnych tém, rozpočet, to znamená, ide finančnú perspektívu, zostava novej Komisie, voľby do Európskeho parlamentu. No a tak mi povedal, že veľmi dobre si rozmyslia, či majú znovu otvoriť takúto vážnu tému, ako je európska ústavná zmluva. V ďalšej časti rozhovoru mi veľmi konkrétne povedal o poradí rokovaní, ktoré začne už na budúci týždeň. Mám pocit, že by som tu nemal byť celkom konkrétny, lebo sa to týkalo konkrétnych štátov. Ale aj z toho poradia sa dá usúdiť, kde topánka najviac tlačí, ktoré rokovania sú alebo budú kľúčové. Rovnako sme hovorili o tom, že v strednej Európe efektívne funguje vyšehradská spolupráca a že keď to bude potrebné, tak sa budeme angažovať aj, povedzme, vo formáte Vyšehradu, aby sme prispeli k tvorbe toho finálneho kompromisu. Informoval ma tiež o tom, že po dvadsiatom šiestom, keď sa stretnú ministri zahraničných vecí, budeme zrejme trochu múdrejší, a najmä po 3 – 4 rokovaniach, ktoré absolvuje dokonca januára. So závermi týchto rokovaní bude informovať opäť všetkých premiérov vrátane mňa začiatkom februára. A tie rokovania, ktoré má naplánované do konca januára, zrejme poodhalia, do akej miery je reálne otvoriť diskusie naplno s cieľom o tom hovoriť počas írskeho predsedníctva. Možno ešte taká záverečná poznámka. Povedal mi aj to, čo som si vám dovolil povedať vo svojom úvodnom vystúpení, a síce, že Írsko si myslí, že je možné nadviazať na ten balík záverečný, súhrnný, kompromisný, z ktorého Silvio Berlusconi jednotlivo predstavoval toho 13. decembra to, čo napokon na papier nedal, keďže bolo zrejmé, že sa nedohodneme. Ale veľmi dobre a detailne poznáme, ako ten finálny záverečný balík vyzeral, aká bola predstava talianskeho predsedníctva o zložení Komisie, aká bola predstava talianskeho predsedníctva o tých oblastiach, kde je potrebné zachovať rozhodovanie konsenzom. Dobre poznáme ich názor na preambulu, dobre poznáme ich názor na skladbu a fungovanie ďalších inštitúcií. Ja som si dovolil v úvode označiť tento záverečný kompromisný balík, jeho predstavu pre Slovensko za veľmi výhodnú. A preto ak chce kolega Ahern nadviazať práve na tento záverečný balík, ja si myslím, že istá šanca tu je. Ale, samozrejme, záleží najviac na tých, ktorí boli najmenej kooperatívni a ktorí zrejme doma dnes tiež veľmi intenzívne premýšľajú, či je možné zvoľniť z tých pozícií, aby sa ten záverečný kompromis mohol nájsť. Ďakujem pekne.
Kočiš, Eduard, poslanec NR SR (2021-07-02):
Veľmi pekne ďakujem za slovo, pán predsedajúci. Pán kolega Baránik, toto vaše vystúpenie, toto vaše teátro, tieto vaše výlevy, ktoré ste tuná potreboval nejakým spôsobom odprezentovať, alebo nejakým spôsobom na seba upozorniť, absolútne k tejto debate o zmene rokovacieho poriadku nenáležia, neprislúchajú a sú plne irelevantné a scestné. Viete, pán kolega Baránik, povedať niekedy niečo je také striebro, ale niekedy mlčať, to je až zlato. A vo vašom prípade to platí trojnásobne, pretože vaše excentrické poznámky k naozaj apolitickým témam, ako je zmena rokovacieho poriadku, sú fakt donebavolajúcou hlúposťou. Podľa vášho skromného názoru, keď sa rozprávajú dvaja poslanci Národnej rady, jeden je z radov koalície, druhý je z radov opozície, tak tuná vzniká nejaké spiknutie, to je zločin najhrubšieho zrna. Tu, tu sa normálne deje štátny prevrat. Ja neviem, kde vy žijete alebo aké myšlienkové pochody v tej vašej hlavičke prebiehajú, že vy dokážete konšpirovať také úžasné teórie len z obyčajného rozhovoru dvoch poslancov Národnej rady Slovenskej republiky. Jednoducho to, čo vy niekedy predvádzate, by si zaslúžilo nejakú špeciálnu reláciu v nejakej špeciálnej televízii. A na záver už len by som chcel povedať toľko, aby som nezdržiaval kolegov, že s vekom by mala prichádzať múdrosť. No, ale s vaším vekom prichádza akurát hlúposť. Ďakujem pekne.
M. Číž, podpredseda NR SR: (2009-02-05):
Ďalšiu otázku položil opäť pán poslanec László Köteles. Položil ju ministrovi hospodárstva Slovenskej republiky Ľubomírovi Jahnátkovi. Otázka znie: „Pán minister, ako hodnotíte efektivitu štátnej podpory pre podnik Siderit, resp. aj iné štátne podpory v okrese Rožňava?“ Máte slovo, pán minister, prosím oznámiť ukončenie odpovede.
Laššáková, Jana, podpredsedníčka NR SR (2015-12-01):
Nech sa páči, pani poslankyňa Vaľová.
Bugár Béla, podpredseda NR SR (2017-12-05):
Nech sa páči, prezentujme sa a hlasujme. (Hlasovanie.) Prítomných 136, za 65, proti 18, zdržalo sa 53 poslancov. Návrh sme neschválili. Pán poslanec Dostál, prosím, aby ste uviedli hlasovanie v prvom čítaní o návrhu poslancov Kollára, Krajniaka, Pčolinskej a Pčolinského na vydanie zákona, ktorým sa mení zákon č. 586/2003 Z. z. o advokácii (tlač 770), bod 50 nášho programu. [Hlasovanie o návrhu poslancov Národnej rady Slovenskej republiky Borisa Kollára, Milana Krajniaka, Adriany Pčolinskej a Petra Pčolinského na vydanie zákona, ktorým sa mení zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 770.]
Laššáková, Jana, podpredsedníčka NR SR (2013-05-31):
No. Teraz, pán poslanec, musím vám povedať, že som vám umožnila faktickú, ale naozaj ste nehovorili a nereagovali ste na pána poslanca. Tak nezneužívajte tiež faktickú poznámku. Nech sa páči, s reakciou pán poslanec Poliačik.
Grendel, Gábor, podpredseda NR SR (2020-09-23):
Pán poslanec Karahuta.
Blaha, Ľuboš, podpredseda NR SR (2024-05-03):
Pani poslankyňa Tina Gažovičová.
Figeľ, Ján, podpredseda NR SR (2012-10-26):
Ďakujem pekne. S reakciou na faktické, nech sa páči, pán kolega Jarjabek.
Gibalová, Monika, poslankyňa NR SR (2011-11-29):
Ďakujem pekne, pán predseda. Pán minister, vážené dámy a páni, dovoľte mi, aby som predniesla spravodajskú správu v prvom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách. Som spravodajkyňa určená výborom Národnej rady Slovenskej republiky pre sociálne veci a bývanie. Predseda Národnej rady Slovenskej republiky rozhodnutím č. 593 z 25. novembra 2011 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Predseda Národnej rady konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a legislatívnych pravidiel na jeho prerokovanie v Národnej rade Slovenskej republiky. Predmetom vládneho návrhu zákona je významná zmena, ktorá spočíva v návrhu financovať zariadenia sociálnych služieb zriadené alebo založené obcami a neverejných poskytovateľov vybraných druhov sociálnych služieb účelovou dotáciou z rozpočtu ministerstva práce, sociálnych vecí a rodiny. Znamená to poskytovať rovnakú výšku príspevku na zabezpečenie prevádzky podľa jednotlivých druhov služieb zo zdrojov štátneho rozpočtu. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republiky viazaná. Som oprávnená ako spravodajca výboru odporučiť, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že v zmysle rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne ihneď a v gestorskom výbore tiež v termíne ihneď. Pán predseda ďakujem, skončila som so svojou spravodajskou informáciou. Prosím, otvorte rozpravu k tomuto návrhu zákona.
Figeľ, Ján, podpredseda NR SR (2013-06-26):
Ďakujem pekne, na vystúpenie pána poslanca sú tri faktické poznámky. Končím možnosť s ďalšími. Nech sa páči, Richard Sulík.
B. Bugár, podpredseda NR SR: (2003-02-26):
Pýtam sa, kto sa hlási ústne do rozpravy k tomuto bodu. Pán poslanec Polka, pani poslankyňa Brestenská. Končím možnosť prihlásiť sa ústne do rozpravy. Nech sa páči, pán poslanec Polka. L. Polka, poslanec: Vážený pán predsedajúci, z vlády tu nemáme nikoho, dámy a páni, dovoľte mi niekoľko slov k predloženému návrhu zákona. Samozrejme, ide o jeho zaradenie do druhého čítania, preto len veľmi stručne sa vyjadrím k tej motivácii, pre ktorú by sme sa týmto zákonom mali zaoberať. Som členom branno-bezpečnostného výboru a výboru na kontrolu činnosti SIS a môžem vás ubezpečiť, že to, čo sme zistili len z predbežných výsledkov skúmania káuz súvisiacich s odpočúvaním, ma napĺňa úžasom nad tým, akým spôsobom bol predovšetkým rezort vnútra riadený v tejto oblasti. Skutočnosť, že sa zatĺkali informácie, ktoré boli na verejnosti známe, skutočnosť, že minister odvolal 2 funkcionárov, ktorí riadili tento špeciálny alebo špecializovaný útvar, skutočnosť, že minister istým spôsobom zavádzal verejnosť vo svojom verejnom vystúpení v súkromnej televízii a na druhý deň mu to ďalšie médiá museli dokazovať, že vyšetrovatelia boli odpálení z vyšetrovania tejto kauzy, skutočnosť, že generálny prokurátor musel rozhodnúť o tom, že vec bola odňatá ďalším vyšetrovateľom a vyšetrovaciemu tímu a priradená alebo prevelená do orgánov vojenskej prokuratúry, svedčí o tom, že je tu bezbrehý chaos. Ako právny zástupca nemenovaného klienta, ako sám, osoba, ktorá nemala síce búdku na odpočúvanie, ale bola predmetom záujmu istých policajných kruhov, môžem potvrdiť, že sa bohapusto kšeftuje s informáciami získanými i z legálneho odposluchu, pretože tá fáza, kde končí odposluch a vracia sa to späť k tomu, kto odposluch zadal, je absolútne nekontrolovateľná, absolútne nekontrolovateľná, nezvládnutá technicky, nezvládnutá právne a nezvládnutá personálne. Z tohto dôvodu plne podporujem návrh zákona, ku ktorému, samozrejme, možno mať celý rad pripomienok, ktorý možno vylepšiť, skonfrontovať s návrhom inej politickej strany, ktorý sa pripravuje, ale existujúci stav je v nevysloviteľnom rozpore s judikátmi Európskeho súdu pre ľudské práva a s formami zakotvenia týchto okolností v európskych štátoch. Musíme tento problém vyriešiť a budem skutočne rád, keď tento návrh prejde do druhého čítania, aby sme sa týmto vážne zaoberali. Ďakujem pekne za pozornosť. (Potlesk.)
Figeľ, Ján, podpredseda NR SR (2013-01-30):
Posledný prihlásený v písomnej časti do rozpravy je pán poslanec Martin Fedor. Nech sa páči.
Vitteková, Anna, poslankyňa NR SR (2013-03-19):
Ďakujem. K uvedenému vládnemu návrhu zákona v rozprave nevystúpil žiaden poslanec, preto, prosím, pán predseda, dajte hlasovať o tom, že Národná rada podľa § 73 ods. 3 písm. c) rokovacieho poriadku prerokuje predložený návrh zákona v druhom čítaní.
B. Bugár, podpredseda NR SR: (2003-01-21):
Pýtam sa pána predsedu Národnej rady, pána Hrušovského, či chce v mene navrhovateľov zaujať stanovisko k rozprave. Nech sa páči, pán predseda.
Podmanický, Ján, poslanec NR SR (2020-04-22):
Ďakujem za slovo. Vítam v sále pána predsedu vlády, prišiel na rokovanie parlamentu o programovom vyhlásení vlády. Ja chcem nadviazať na slová podpredsedu Národnej rady. Keď sa rozprávam s niektorými ľuďmi, ktorí volili či už stranu OĽANO, ale predovšetkým voličov OĽANO, a pýtam sa ich teda, ako hodnotia tie prvé kroky vlády, predsedu vlády vo funkcii, tak mnohí tak rozpačito hovoria, treba im dať šancu, však sa naučia, oni sa naučia, zvládnu to. Čo ja by som v normálnej situácii aj chápal a je to celkom prirodzené, že keď nikto učený z neba nespadol a, samozrejme, keď sa niekto ujíma prvýkrát funkcie či už premiéra, alebo ministra, tak má právo na to, aby v tej funkcii vyrástol, aby sa oboznámil s tou problematikou, skrátka aby sa naučil. Je to prirodzené, patrí to k životu. Každý, kto začínal ako či už premiér, alebo minister, tak v jednej chvíli začínal a tiež sa musel učiť. Čiže to je prirodzené. Na druhej strane ten, kto sa učí, tak by mal opatrne aj voliť slová. Možno by to chcelo niekedy menej marketingu, možno by to niekedy chcelo menej pýchy, viac pokory, lebo mnohí z nás chceme dať šancu tejto vláde, aby zvládla koronakrízu. To je spoločný záujem všetkých nás. Nechceme byť škodoradostní, aby sa im nedarilo. Len častokrát nás vyrušuje ten hlboko urážlivý tón voči nám. A opakujem znova, vážení kolegovia, tak ako aj medzi vami, aj medzi nami je veľa ľudí, ktorým naozaj ide o dobro našej spoločnosti. Toto by sme mali mať na vedomí pri každom našom vystúpení.
Huba, Mikuláš, poslanec NR SR (2013-10-15):
Ďakujem pekne za slovo. Navrhujem doplniť do programu tejto schôdze dva body. 1. Navrhujem, aby vláda predložila do Národnej rady komplexnú informáciu o stave prípravy Slovenskej republiky na predsedníctvo Európskej únii v roku 2016. 2. Navrhujem, aby vláda predložila komplexnú informáciu o pripravovaných strategických rozvojových dokumentoch. Ďakujem.
Figeľ, Ján, podpredseda NR SR (2013-12-16):
Ďakujem pekne. Týmto vyhlasujem všeobecnú rozpravu za skončenú. Chce sa k nej vyjadriť navrhovateľ? Nech sa páči.
Vaľová, Jana, poslankyňa NR SR (2024-10-23):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, v rozprave nevystúpil žiadny poslanec, nebol podaný žiadny pozmeňujúci návrh. Spoločná správa neobsahuje žiadne pozmeňujúce návrhy. Pán predsedajúci, sme v treťom čítaní, prosím vás, otvorte rozpravu.
Kočiš, Eduard, poslanec NR SR (2023-02-07):
Ďakujem za slovo, pán podpredseda. Máme tu opäť zákon, ktorý je vykonateľno nevykonateľný. Čiže naozaj pán kolega Kyselica bol len zneužitý na predloženie tohto poslaneckého návrhu zákona, a tak to vníma aj odborový zväz polície, takto to vníma široká odborná verejnosť a takto to vníma asi každý jeden príslušník Policajného zboru, ktorý sa na danú tému pozerá nie cez krištáľovú guľu alebo cez ružové okuliare, ale naozaj iba striktne, reálne. To, že minister Mikulec bude asi prvý minister vnútra v histórii Slovenskej republiky, ktorý bol počas svojho pôsobenia odvolávaný toľkokrát, to by sa dalo ešte nejakým spôsobom prežiť, veď je to figúrka, ale to, že minister, ktorý predkladá na vláde vlastný návrh zákona, vlastnú zmenu v štruktúrach Policajného zboru, ako ju nazval, to bude najväčšia zmena historicky od roku 1992 a zmietnu mu to zo stola ako nejaký paškvil, ktorý je naozaj nevykonateľný a samotní policajti alebo príslušníci Policajného zboru, okrem naozaj riadiacich pracovníkov, ako je Hamran, ktorý si naozaj už asi mydlil ruky, že ty kokso, tak toto bude super pecka zmena, jednoducho pochopili, že tu išlo naozaj, ako sa hovorí, o horných desaťtisíc, o horných desaťtisíc, to znamená o horných riadiacich pracovníkov, ktorí by si naozaj veľmi pekne a veľmi dobre prilepšili, ale zbytok, zvyšok, zostávame na tých 5 % a atraktivita vstupu do Policajného zboru, atraktivita policajného zamestnania alebo funkcie príslušníka Policajného zboru v žiadnom prípade by nebola ani navýšená, nemotivovala by možný nástup. No a hovorím, tých 18 rokov to už bol len taký úlet.
Bugár, Béla, podpredseda NR SR (2017-03-22):
Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nech sa páči, máte slovo.
Laššáková, Jana, podpredsedníčka NR SR (2013-09-03):
Ďakujem pekne, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Milanovi Mojšovi. Nech sa páči, pán poslanec, máte slovo.
Blanár, Juraj, podpredseda NR SR (2020-12-04):
Ďalší v rozprave vystúpi pán poslanec Tomáš Lehotský. Nech sa páči, máte slovo.
M. Číž, podpredseda NR SR: (2009-02-05):
Dovoľte mi len pripomenúť, že v limite 15 minút je potrebné odpovedať na vám adresované otázky podľa vyžrebovaného poradia. Prvú otázku sme vyžrebovali otázku pani poslankyne Viery Mazúrovej a táto znie: „Vážený pán predseda vlády, čo si myslíte o vytĺkaní politického kapitálu opozíciou z ťažkostí súvisiacich so svetovou hospodárskou krízou?“ Máte slovo, pán predseda. Prosím oznámiť ukončenie odpovede.
Pellegrini, Peter, predseda NR SR (2015-06-24):
Ďakujem pekne. Ďalší v rozprave vystúpi pán poslanec Hlina. Nech sa páči, pán poslanec, máte slovo.
Bugár, Béla, podpredseda NR SR (2017-04-07):
Takže, vážené pani poslankyne, vážení páni poslanci, otváram dvanásty rokovací deň 14. schôdze Národnej rady Slovenskej republiky. O ospravedlnenie svojej neúčasti požiadali poslanci: Juraj Droba, Jana Nehézová, Richard Raši, Zsolt Simon, Jana Vaľová, z dôvodu práceneschopnosti pani poslankyňa Antošová. A na zahraničnej pracovnej ceste je pán poslanec Antal. Budeme pokračovať v prerušenom rokovaní v prvom čítaní o návrhu poslanca Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a v školskej samospráve (tlač 364). Včera bola všeobecná rozprava vyhlásená za skončenú. Ešte pred tým, čo by som dal slovo pánovi poslancovi Žarnayovi, o procedurálny návrh pán poslanec Vašečka požiadal. Nech sa páči.
V. Mečiar, poslanec: (2008-09-09):
Ďalej predkladám pozmeňujúci návrh k bodu 647 a to je návrh poslancov Národnej rady Slovenskej republiky Pavla Pašku a Miroslava Číža na vydanie zákona, ktorým sa mení a dopĺňa zákon Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, aby tento bod bol z rokovania Národnej rady teraz stiahnutý. Ďakujem.
Štefanec, Ivan, poslanec NR SR (2013-09-18):
Ďakujem pekne, pani podpredsedníčka. Ak niekto ešte na Slovensku existuje a má súdny rozum, tak po tejto prezentácii mu musí byť jasné, že je to najväčší podvod v novodobej slovenskej histórii, to, čo sa udialo s SPP. Musí mu byť jasné, že Robert Fico konal evidentne len a len v záujme finančných skupín a v neprospech občanov Slovenska. Pán Mikloš poskytol niekoľko dôkazov o tom, že existovali iné spôsoby, ako ochrániť strategické záujmy Slovenska. Teraz považujem za veľké nebezpečie, že štát nebude môcť ovplyvniť, keď finanční špekulanti, do ktorých rúk sa dostal strategický majetok, budú ďalej tento predávať a môžu ohroziť bezpečnosť Slovenska. Dámy a páni, pamätáme si ešte energetickú krízu z januára 2009, kedy dva týždne na Slovensko nešiel plyn, čo to znamenalo. Keby sa niečo také, nebodaj, opakovalo, teraz je štát v omnoho horšej situácii. Za veľmi zlé takisto považujem to, že sa vlastne vytuneloval prosperujúci podnik, že štát ide do straty, za ktorý budú platiť, za ktorú budú platiť len a len občania Slovenska. Vlastne týmto spôsobom sa prehĺbi nielen deficit, ale aj dlh Slovenska. Pričom existovali omnoho racionálnejšie spôsoby, ako k predaju SPP sa mohlo, mohlo prísť. Čiže summa summarum tento prechod od strategických investorov k finančným špekulantom pomáha len SMER-u, Robertovi Ficovi a je v neprospech občanov Slovenska, ktorí z neho majú len a len škodu a, bohužiaľ, táto škoda sa bude v ďalších rokoch len prehlbovať. Ďakujem.
Kollár, Boris, predseda NR SR (2023-05-18):
Pani poslankyňa Pleštinská.
Dostál, Ondrej, poslanec NR SR (2019-12-05):
Pán poslanec Heger, ja na rozdiel od pána poslanca Muňka zdieľam tvoje pochybnosti a tvoje obavy, že čo tu s tým zlatom budeme robiť, pretože ja som si na rozdiel od neho prečítal aj ten návrh uznesenia, hoci som proti nemu hlasoval. A v tom návrhu uznesenia sa hovorí, že žiada národnú banku, aby prijala všetky nevyhnutné opatrenia, ktoré budú v čo najkratšom čase viesť k návratu investičného, banka, z Bank of England na územie Slovenskej republiky. Ja teda sa veľmi teším, že Európska centrálna banka sa čoskoro chystá premiestniť na územie Slovenskej republiky a z Bratislavy bude finančné, finančné centrum a bankové centrum a budeme konkurovať Londýnu a ďalším. No a len ma teda trocha zaráža tvoj pesimizmus, ako by si štyri roky nebol poslancom, lebo toto je úplne bežné, že koalícia s niečím príde a veľmi stručne to tu prednesú, no a potom sa pôjdu pochváliť na tlačovku, ale v parlamente diskutovať nebudú, hoci ja ešte stále nestrácam nádej a ešte tak ako tajne dúfam, že pán poslanec Nemky by možno v záverečnom slove nám mohol nejako vysvetliť, že ako to vlastne myslia, trochu bližšie by k tomu niečo mohol povedať. Záverečné slovo to podľa mňa istí.
Blanár, Juraj, podpredseda NR SR (2023-05-18):
Pán poslanec Kučera, poprosím vás, je to v rozpore s rokovacím poriadkom.
Kollár, Boris, predseda NR SR (2021-05-03):
Ďalej vystúpi pán podpredseda Blanár, nech sa páči, máte slovo.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o mojom druhom pozmeňujúcom návrhu, ktorý som predniesol v rozprave. Dajte o ňom hlasovať.
J. Zvonár, poslanec: (2009-10-27):
Predseda Národnej rady Slovenskej republiky rozhodnutím č. 1285 z 2. októbra 2009 pridelil návrh na odvolanie podpredsedu Dozornej rady Úradu pre dohľad nad zdravotnou starostlivosťou a návrh na zvolenie nového podpredsedu Dozornej rady Úradu pre dohľad nad zdravotnou starostlivosťou Výboru Národnej rady Slovenskej republiky pre zdravotníctvo na prerokovanie v termíne do 16. októbra 2009. Výbor Národnej rady Slovenskej republiky pre zdravotníctvo rokoval o predloženom návrhu na svojej 44. schôdzi dňa 13. októbra 2009. Návrh na odvolanie podpredsedu Dozornej rady Úradu pre dohľad nad zdravotnou starostlivosťou a návrh na zvolenie nového podpredsedu Dozornej rady Úradu pre dohľad nad zdravotnou starostlivosťou zdôvodnil minister zdravotníctva Slovenskej republiky Richard Raši. Výbor Národnej rady Slovenskej republiky pre zdravotníctvo sa oboznámil s predloženým návrhom a konštatoval, že navrhovaná kandidátka spĺňa požiadavky podľa § 26 ods. 5 zákona č. 581/2004 Z. z. Výbor prijal uznesenie č. 185 z 13. októbra 2009, v ktorom súhlasil s návrhom vlády a odporučil Národnej rade Slovenskej republiky 1. podľa § 26 ods. 3 zákona č. 581/2004 Z. z. a) odvolať Milana Považana z funkcie podpredsedu Dozornej rady Úradu pre dohľad nad zdravotnou starostlivosťou, b) zvoliť Gabrielu Kaliskú do funkcie podpredsedu Dozornej rady Úradu pre dohľad nad zdravotnou starostlivosťou, 2. podľa § 39 ods. 8 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a) vykonať hlasovanie o návrhu na odvolanie podpredsedu dozornej rady verejne, b) vykonať hlasovanie o návrhu na voľbu podpredsedu dozornej rady  verejne. Výbor poveril poslanca Jána Zvonára, aby predniesol správu o výsledku prerokovania návrhu na odvolanie podpredsedu Dozornej rady Úradu pre dohľad nad zdravotnou starostlivosťou a návrhu na zvolenie nového podpredsedu Dozornej rady Úradu pre dohľad nad zdravotnou starostlivosťou. Pani predsedajúca, skončil som.
Bugár, Béla, podpredseda NR SR (2018-03-13):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 121 poslancov, za 81, zdržalo sa 25, nehlasovali 15. Body zo spoločnej správy sme schválili.
Grendel, Gábor, podpredseda NR SR (2022-09-28):
Ďakujeme, pán poslanec. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Martinovi Beluskému.
Blanár, Juraj, podpredseda NR SR (2022-02-15):
Pán poslanec Schlosár, môžete reagovať na faktické poznámky.
Klus, Martin, podpredseda NR SR (2019-10-23):
V rámci všeobecnej rozpravy sa teraz pýtam, či sa chce niekto do nej prihlásiť ústne. Končím možnosť prihlásiť sa do rozpravy ústne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť spravodajkyňa? Nie. Prerušujem teda rokovanie o tomto bode programu. Ďalším bodom programu je prvé čítanie o návrhu poslancov Petra Pčolinského, Borisa Kollára, Milana Krajniaka, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. Návrh zákona má tlač 1636, návrh na jeho pridelenie na prerokovanie výborom je v rozhodnutí č. 1739. V tejto chvíli dávam slovo poslancovi Petrovi Pčolinskému, aby návrh zákona uviedol. (Rokovanie o návrhu poslancov Národnej rady Slovenskej republiky Petra Pčolinského, Borisa Kollára, Milana Krajniaka, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. , tlač 1636.)
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 144, za 57, proti 3, 62 sa zdržalo, 22 nehlasovalo. Konštatujem, že Národná rada sa uzniesla, že nebude pokračovať v rokovaní o návrhu zákona. S procedurálnym návrhom, pán poslanec Mazurek, nech sa páči.
Kresák, Peter, poslanec NR SR (2019-05-10):
Ďakujem; čo je tiež teda účasť laického prvku, ale spôsob vytvárania toho laického prvku je zaujímavý, totižto lebo my sme si zvykli, že po zavedení vlastne demokracie všetci máme iba práva a nemáme povinnosti. Povinnosť byť súčasťou laického prvku je občianska povinnosť v mnohých krajinách. Zvažoval by som možno aj túto cestu, pretože my vlastne nemáme žiadne povinnosti. A ja viem, aký je problém s laickými sudcami, ale dala by sa možno nájsť cesta, ako to zatraktívniť, ako to viac priblížiť občanom a ako odstrániť ten problém s nezáujmom. Asi nie tá cesta predlžovania tej, tej sadzby, pri ktorej vlastne začínajú pracovať, asi nie je najsprávnejšia. Ja podporím tú novelu. Ja chápem, že teraz je problém baviť sa o tých troch bodoch, ale možno by stálo za to ich vyňať a nechať ich na neskoršie riešenie. Ďakujem.
Paška, Pavol, predseda NR SR (2014-07-10):
Ďakujem pekne, pán predseda vlády. Vyčerpali ste 15-minútový limit. Budeme pokračovať otázkami pre členov vlády. Prvá otázka je od pána poslanca Zajaca a odpovedať bude minister spravodlivosti Tomáš Borec: „Pán minister, Krajský súd v Bratislave zrušil rozsudok Okresného súdu v Pezinku, podľa ktorého sa má premiér Robert Fico ospravedlniť expremiérke Ivete Radičovej za jeho výroky o korupcii. V rokoch 2012 až 2013 sudkyňa Okresného súdu v Pezinku sa viac ako rok snažila premiérovi Ficovi doručiť predvolanie na súdne pojednávanie. Stále platí váš verejný prísľub, ktorý ste mi dali, že premiérovi Ficovi dohovoríte, aby sa nevyhýbal preberaniu súdnych zásielok a predvolaní, a tak nedával negatívny príklad ostatným občanom, ako sa vyhýbať a mariť súdne pojednávania?" Pán minister, máte slovo.
Danko, Andrej, predseda NR SR (2017-05-16):
Ďakujem. Otváram všeobecnú rozpravu. Do rozpravy som dostal v podobe písomnej prihlášky za poslanecký klub SaS, SME RODINA a OĽANO. Za SaS pani poslankyňa Kaščáková, za SME RODINA pán poslanec Kollár a za OĽANO pán poslanec Budaj, ako rečník je prihlásená tak isto pani poslankyňa Kiššová. Nech sa páči, pani poslankyňa Kaščáková. Pripraví sa pán poslanec Kollár.
Zemanová, Anna, poslankyňa NR SR (2020-09-17):
Ďakujem pekne za slovo. Zacitujem: „Oni si požičali a môžu rozdávať, komu chcú. Majú peňazí dosť.“ Pán poslanec, tu ste sa naplno odhalili, aké sú zvrátené úvahy vašej strany a vašej politiky, lebo presne to ste robili. Vaša vláda si požičala, rozhodla sa prejesť a nabaliť sa. A generačný rasizmus, to je presne tento váš princíp, lebo vy ste sa hrali na Mikuláša a tých najslabších okrádate práve cez tieto deti, ktoré budú musieť splácať tieto vaše dlhy a rozkrádačky, ktoré spôsobila vaša vláda.
Laššáková, Jana, podpredsedníčka NR SR (2014-11-08):
Na vystúpenie pána poslanca s faktickými poznámkami sa hlásia šiesti páni poslanci. Končím možnosť prihlásiť sa s faktickými poznámkami. Nech sa páči, pán poslanec Zajac.
B. Bugár, podpredseda NR SR: (2006-03-16):
(Hlasovanie.) Prítomných 132 poslancov, za 67, proti 58, zdržali sa 5, nehlasovali 2. Konštatujem, že tento návrh uznesenia sme schválili. Prosím teraz pána poslanca Mitríka, aby uviedol hlasovania k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 1432). K. Mitrík, poslanec: Pán podpredseda, v rozprave vystúpil jeden poslanec, ktorý podal pozmeňujúci návrh. (Ruch v sále.) Budeme...
Kollár, Boris, predseda NR SR (2020-04-28):
Dobré ránko prajem. Máme tu gestora? Dobre. Vážené pani poslankyne, vážení páni poslanci, otváram piaty rokovací deň šiestej schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Miroslav Urban a o ospravedlnenie z neúčasti dôvodu práceneschopnosti požiadala pani poslankyňa Mária Šofranko. V rokovaní pokračujeme v prerušenej rozprave..., prosím, v programovom vyhlásení vlády Slovenskej republiky a žiadosti vlády o vyslovenie dôvery (tlač 68). Prosím povereného člena vlády Slovenskej republiky, aby zaujal miesto, ďakujem pekne, pán minister, a rovnako aj člena gestorského výboru. Dávam slovo ďalšiemu v poradí z ústne prihlásených rečníkov do rozpravy pánovi poslancovi Ľudovítovi Gogovi, pripraví sa poslanec Ján Szőllős. (Pokračovanie rokovania o programovom vyhlásení vlády Slovenskej republiky , tlač 68.)
P. Paška, predseda NR SR: (2007-10-17):
(Hlasovanie.) 128 prítomných, 28 za, 77 proti, 20 sa zdržalo, 3 nehlasovali. Samozrejme, na ústavnoprávny výbor sa s vaším návrhom obrátim, ale v rokovaní schôdze budeme pokračovať, tak ako určuje schválený program, do 19.00 hodiny. Poprosím teraz, aby svoje miesto zaujala spravodajkyňa pani poslankyňa Gabániová, aby sme mohli pokračovať v rozprave v prvom čítaní... (Potlesk.) Do rozpravy... Pán predseda Halecký, máte procedurálny návrh? Dobre. Takže budeme pokračovať vystúpením pánov poslancov, ktorí sa prihlásili do rozpravy ústne. Ako ďalší vystúpi pán poslanec Frešo. (Ruch v sále.) Kolegyne, kolegovia, poprosím vás, pán poslanec Frešo dostal slovo, ale pravdepodobne ruch v sále je taký, že to neumožní dôstojne prezentovať svoje názory k uvedenému vládnemu návrhu. Pán poslanec, môžem chvíľočku prestávku? Tak vyhlasujem päťminútovú prestávku. Poprosím všetkých tých, ktorí majú témy, ktoré chcú prebrať, a nesúvisia s vystúpením pána poslanca, aby si radšej našli iný priestor. Ďakujem. (Prestávka.) (Po prestávke.)
P. Hrušovský, predseda NR SR: (2004-06-17):
Poprosím teraz pána ministra a podpredsedu vlády, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov a ktorým sa mení Trestný poriadok (tlač 721). Pán minister, nech sa páči. Nie Trestný poriadok, zatiaľ len Zbor väzenskej a justičnej stráže.
Martvoň, Anton, poslanec NR SR (2014-03-26):
Ďakujem pekne za slovo. Pán poslanec Zajac, ja plne súhlasím, že je to vážny problém, ktorý tento, s týmto stáčaním kilometrov je na Slovensku, ale aj teda v celej východnej Európe ako takej, je tu ale jeden fakt. Bežný občan nemá na to technické prostriedky, aby to stočil. Sám ste povedali, že cez 40 % áut už je s týmito stočenými kilometrami na Slovensku a mnohokrát sú už dovezené v takomto stave. Čo ja sa pýtam potom, ako to prechádza vôbec cez stanice kontroly originality. Ale na druhej strane je to, že to, ako ste to vy naformulovali, ja si za tým, čo som do televízie povedal, stojím, by to spôsobilo podľa mňa množstvo zbytočných trestných stíhaní alebo vyšetrovaní. Lebo nemusí hneď byť trestné stíhanie, môže byť vyšetrovanie pri osobách, fyzických osobách, ktoré by predávali takéto autá. Na to, aby sa začalo vyšetrovanie, stačí, keď v podstate dotyčný bude vlastníkom takéhoto motorového vozidla so stočenými kilometrami a bude ho chcieť ďalej predať. Len tu nastáva jedna vec, že mnohokrát tí vlastníci ani nevedia, že majú tie stočené kilometre ako také. To je prvý moment. A druhý moment. Mnohokrát sa stane, že tie kilometre mu stočia v autoservise, i keď povedzme má v zmluve, že kupoval auto s takým a takým stavom kilometrov, ale stočia mu to v autoservise, lebo tí automechanici to auto počas opravy, akože opravy, využijú na nejaké služobné cesty. Aby sa nezistilo, že boli niekde a že najazdili povedzme 200-300 kilometrov, tak to stočia. Čiže je tu vážny problém, ktorý by mohol spôsobiť problémy mnohým občanom ako takým. A to, čo ste povedali. No, aj v súčasnosti to, čo legislatívna rada upozornila, existuje trestný čin podvodu ako takého. Je pravda, že na možno celom Slovensku bolo kvôli týmto stáčaniam kilometrov stíhaných možno desať ľudí, čo je malé percento z tých 130-tisíc. Ale na druhej strane, pokiaľ je bezzubé už súčasné ustanovenie podvodu ako trestného činu, bude bezzubé aj toto. Lebo aby ste niekoho odsúdili za spáchanie tohto trestného činu, musíte ho... (Prerušenie vystúpenia časomerom.)